BG Официален вестник на Европейския съюз C 432/16

Публикация на заявление съгласно член 50, параграф 2, буква а) от Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни

(2014/C 432/09)

Настоящата публикация предоставя право на възражение срещу заявлението в съответствие с член 51 от Регламент (ЕС) № 1151/2012 на Европейския парламент и на Съвета (1).

ЗАЯВЛЕНИЕ ЗА ИЗМЕНЕНИЕ

РЕГЛАМЕНТ (ЕО) № 510/2006 НА СЪВЕТА

относно закрилата на географски указания и наименования за произход на земеделски продукти и храни (2)

ЗАЯВЛЕНИЕ ЗА ИЗМЕНЕНИЕ СЪГЛАСНО ЧЛЕН 9

„PRESUNTO DE BARRANCOS“/„PALETA DE BARRANCOS“

EО №: PT-PDO-0105-0010-7.7.2010

ЗГУ ( ) ЗНП ( X )

1. Рубрика от спецификацията на продукта, която подлежи на изменение

—

☒

—

☒

—

☐

—

☐

—

☒

—

☐

—

☒

—

☐

—

☒

2. Вид на изменението/измененията

—

☒

—

☐

—

☐

—

☐

3. Изменение/изменения

3.1. Наименование на продукта

Въвежда се наименованието „Paleta de Barrancos“: в продуктовата спецификация се включват плешките – предните крака след узряването, наричани по традиция „Paleta de Barrancos“.

3.2. Описание на продукта

В продуктовата спецификация и в единния документ се включва описанието на продукта „Paleta de Barrancos“. Характеристиките на продукта „Paleta de Barrancos“ и на суровината, от която се произвежда, са описани подробно, тъй като „Paleta de Barrancos“ (плешка от Баранкош) се произвежда от свински предни крака, а „Presunto de Barrancos“ (бут от Баранкош) — от свински задни крака.

„Paleta de Barrancos“ е месен продукт, напълно еднакъв с „Presunto de Barrancos“, с изключение на теглото и на частта на животното, от която се взема месото. Плешката е от същите животни, от които е бутът.

Първоначално плешката от Баранкош не е включена в защитеното наименование за произход, тъй като в миналото продуктът се е произвеждал само за домашна консумация или за продажба изключително на местния пазар. Вследствие на промените в потребителските навици и тъй като става въпрос за по-малки парчета месо, произведени по същия начин като бутовете от Баранкош, които съответно имат същите характеристики, понастоящем са икономически рентабилни и имат добра репутация, те също така се нуждаят от предложената защита.

С настоящото заявление на производителите се осигуряват подходящи средства за по-добра разпознаваемост и реклама на тези специфични продукти, както и защита срещу нелоялни практики.

Включването на наименованието „Paleta de Barrancos“ обезпечава също така справедливо възнаграждение за производителите, които ще могат да предоставят ясна информация за специфичните характеристики на продукта и за връзката му с географския район. Благодарение на това потребителите ще могат да купуват тези продукти с увереност, че те са безопасни и се произвеждат в съответствие с принципите за устойчиво производство.

3.3. Метод на производство

Таблицата по-долу съдържа информация за продължителността на различните етапи на отглеждане, за произхода и качеството на фуража, както и за минималния срок на угояване и завършване на режима на „горско хранене“ (montanheira), при който в продължение най-малко на 60 дни животните се хранят на открито в „дъбака“ (montado — дъбова гора, в която се пускат свинете) само с налична в природата храна (трева и жълъди). По този начин животните придобиват желаните характеристики за производството на бутовете и плешките.

Етапи Продължителност Храна от географския район, в който се произвежда суровината Сукалчета 45 — 60 дни майчино мляко — може да се допълва с комбиниран фураж Етап на растеж > 8,5 месеца зърнени храни, стърнища, естествени и култивирани пасища, фураж Угояване и завършване на режима на горско хранене (montanheira) > 60 дни единствено храна от дъбовата гора

Предвид включването на „Paleta de Barrancos“ по-долу се обясняват различните етапи при преработването на продукта. В таблицата е посочена продължителността на етапите на преработка за двата продукта.

Етапи Продължителност Бут Плешка Осоляване 1 — 1,5 дни/kg 1 — 1,5 дни/kg Зреене от 25 до 45 дни от 25 до 45 дни Сухо зреене > 6 месеца > 4 месеца Зреене (последен етап) > 6 месеца > 4 месеца

3.4. Етикетиране

В зависимост от продукта (плешка или бут) на етикета задължително се поставя обозначението „Presunto de Barrancos — Denominação de Origem Protegida“ („Presunto de Barrancos — защитено наименование за произход“) или „Paleta de Barrancos — Denominação de Origem Protegida“ („Paleta de Barrancos — защитено наименование за произход“).

Следните данни — срок на годност, партида, име, фирмено наименование и адрес на производителя — се заличават, тъй като за тях се прилага общото законодателство относно етикетирането на продуктите. Съставките се посочват само ако бутът е обработен със зехтин и млян пипер.

В съответствие с изискванията на национално равнище върху етикета на продукта вече задължително се отбелязва знакът за сертификация, в който се посочват името на продукта и съответното обозначение, контролният орган и серийният номер.

3.5. Специфични правила за рязане, настъргване, опаковане и др.

Тъй като процесите на разфасоване и рязане подлежат на контрол, изискването за мястото, където да се извършват тези операции, се заличава, тъй като това не може да има отражение върху характеристиките на продукта и ограничава продажбата му в предвидените различни разфасовки.

3.6. Контролен орган и група производители

Контролният орган, който отговаря за проверка на съответствието на продукта, е AGRICERT — Certificação de Produtos Alimentares Lda., а ACPA — Associação de Criadores de Porco Alentejano (Сдружение на производителите на месо от свине алентежанска порода) е новата група производители.

ЕДИНЕН ДОКУМЕНТ

РЕГЛАМЕНТ (ЕО) № 510/2006 НА СЪВЕТА

относно закрилата на географски указания и наименования за произход на земеделски продукти и храни (3)

„PRESUNTO DE BARRANCOS“/„PALETA DE BARRANCOS“

EО №: PT-PDO-0105-0010-7.7.2010

ЗГУ ( ) ЗНП ( X )

1. Наименование

„Presunto de Barrancos“/„Paleta de Barrancos“

2. Държава членка или трета държава

Португалия

3. Описание на земеделския продукт или храната

3.1. Вид продукт

Клас 1.2. Месни продукти (варени, осолени, пушени и др.)

3.2. Описание на продукта, за който се отнася наименованието в точка 1

Наименованието „Presunto de Barrancos“ се отнася за осолени, сушени, узрели непушени бутове от възрастни свине алентежанска порода (Sus ibericus), заклани на възраст от 12 до 20 месеца.

Форма и външен вид: продълговата форма, получена от срязване по широчина, стилизирана, с профил или със закривен или заострен връх в съответствие с традиционния начин на рязане, със запазен външен слой кожа. Излишната тлъстина може да се изреже, но крайникът задължително се запазва с копитото за по-лесно разпознаване на продукта.

Тегло — най-малко 5 kg, цвят — от характерно розов до пурпурен, при разрязване се вижда прошарена с тлъстина мускулна тъкан след най-малко 6-месечен период на сухо зреене и най-малко 6-месечен период на зреене в зимник.

Бутът от Баранкош може да се продава цял или на парчета, със или без кост, или нарязан.

Наименованието „Paleta de Barrancos“ се отнася за осолени, сушени, узрели непушени плешки от възрастни свине алентежанска порода (Sus ibericus), заклани на възраст от 12 до 20 месеца.

Форма и външен вид: продълговата форма, получена от срязване по широчина, стилизирана, с профил или закръглена в съответствие с традиционния начин на рязане, със запазен външен слой кожа. Излишната тлъстина може да се изреже, но крайникът задължително се запазва с копитото за по-лесно разпознаване на продукта.

Тегло — най-малко 3 kg, цвят — от характерно розов до пурпурен, при разрязване се вижда прошарена с тлъстина мускулна тъкан след най-малко 4-месечен период на сухо зреене и най-малко 4-месечен период на зреене в зимник.

Плешката от Баранкош може да се продава цяла или на парчета, със или без кост, или нарязана.

3.3. Суровини (само за преработени продукти)

За производството на „Presunto de Barrancos“/„Paleta de Barrancos“ може да се използват само трупове на свине алентежанска порода, родени, отгледани, отхранени и заклани в определения географски район за производство на суровината.

Бут: пресни задни крака с тегло над 6 kg.

Плешка: пресни предни крака с тегло над 4 kg.

3.4. Фураж (само за продукти от животински произход)

Сукалчетата се хранят само с майчино мляко в продължение най-малко на 45 дни. Допуска се допълване на храната с комбинирани фуражи. След отбиването им започва период на растеж, който продължава до началото на т.нар. режим на горско хранене (montanheira). Етапът на растеж приключва през септември/октомври, като през това време животните се хранят със зърнени храни, с концентрирани фуражи и стърнища от географския район за производство на суровината.

За етапа на угояване и завършване на режима на горско хранене е характерно преди всичко храненето на животните на открито в дъбова гора, където препитанието им се състои единствено от наличните в природата храни — трева и жълъди. Периодът съвпада с естествената поява на жълъдите на дъба/корковия дъб в гората — от октомври/ноември до януари/февруари. Този режим на хранене продължава най-малко 60 дни, като животните придобиват желаните свойства за производството на бутове и плешки.

Етапи Продължителност Храна от географския район, в който се произвежда суровината Сукалчета 45 — 60 дни майчино мляко — може да се допълва с комбиниран фураж Етап на растеж > 8,5 месеца зърнени храни, стърнища, естествени и култивирани пасища, фураж Угояване и завършване на режима на горско хранене (montanheira) > 60 дни единствено храна от дъбовата гора

3.5. Специфични етапи на производството, които трябва да бъдат извършени в определения географски район

Раждането, израстването, угояването и завършването на режима на горско хранене (montanheira), както и клането на животните се извършват в определения географски район за производство на суровината. Производството или приготвянето, зреенето и сушенето се извършват в определения за преработването географски район.

3.6. Специфични правила за рязане, настъргване, опаковане и др.

—

3.7. Специфични правила за етикетиране

В зависимост от продукта (плешка или бут) на етикета задължително се поставя обозначението „Presunto de Barrancos — Denominação de Origem Protegida“ („Presunto de Barrancos — защитено наименование за произход“) или „Paleta de Barrancos — Denominação de Origem Protegida“ („Paleta de Barrancos — защитено наименование за произход“).

4. Кратко определение на географския район

Географски район, в който се произвежда суровината (общини):

Alter do Chão, Castelo de Vide, Crato, Marvão, Nisa, Portalegre, Avis, Mora, Ponte de Sôr, Arronches, Campo Maior (с изключение на кметство S. João Baptista), Elvas (с изключение на кметство S. Pedro), Fronteira, Monforte, Borba, Estremoz, Sousel, Vila Viçosa, Arraiolos, Évora, Montemor-o-Novo, Portel, Vendas Novas, Viana do Alentejo, Alandroal, Mourão, Redondo, Reguengos de Monsaraz, Alcácer do Sal (с изключение на кметство S. Matias do Castelo), Grândola (с изключение на кметство Melides), Alvito, Beja, Cuba, Mértola, Vidigueira, Barrancos, Moura, Serpa, Aljustrel, Almodôvar, CastroVerde, Ferreira do Alentejo, Ourique, Odemira (с изключение на кметства Vila Nova de Mil Fontes и S. Teotónio), Santiago de Cacém (с изключение на кметство Santo André) и Sines.

Географски район, в който се извършва преработването (община): Barrancos.

5. Връзка с географския район

5.1. Специфична характеристика на географския район

Благодарение на почвено-климатичните условия и надморската височина в югозападната част на Иберийския полуостров се развива специфична агролесовъдна и животновъдна система, обвързана с дъбовите гори (montado).

Създалата се екосистема е единствена по рода си в света. Характерни за нея са големи дъбови гори, ксерофитна растителност и тревна растителност, приспособена към оскъдните валежи.

В зависимост от преобладаващия вид т.нар. „дъбак“ (montado) може да бъде гора от корков дъб (Quercus suber), от разновидност на каменния дъб (Quercus rotundifolia) или смесена гора от двата вида. Географското им разпределение се променя от крайбрежието към вътрешността, тъй като влиянието на Атлантическия океан върху климатичните условия предопределя по-голямото разпространение на корковия дъб (Quercus suber) на запад и на каменния дъб (клас Quercus rotundifolia) — на изток.

Характерни за обичайния в южната част на страната пейзаж от дъбови и коркови гори са неголемите възвишения с камениста и не особено плодородна почва. Това обуславя и основния поминък — лесовъдство и животновъдство. В горния слой на почвата се развива оскъдна дива растителност, която свинете използват за храна. Тази екосистема способства за запазването на почвата, като предотвратява ерозията, и същевременно благоприятства появата на изключително важна хранителна съставка — жълъдите.

Община Баранкош има особени почвено-климатични характеристики, обусловени от близостта ѝ с планината Сиера Морена, от надморската ѝ височина (350 метра над морското равнище) и от близкото ѝ разположение до р. Ардила и по-малката река Муртигао.

Поради високата си надморска височина общината има средиземноморски климат с преобладаващи ветрове от северозапад и запад, които достигат максимална скорост 60 km/h. Относителната годишна влажност е 70 %, максималната температура (през юли-август) е 38 — 40 °C, а минималната (през декември-януари) е 3 — 5 °C.

Климатът в района позволява сушенето и зреенето на бутовете и плешките да се извършват в естествени условия, без да е необходимо опушване, което е обичайна практика във всички останали райони на страната, където се произвежда месо от бут.

Тази специална техника на производство се основава на традиционни, трайно утвърдени методи и на практика е останала непроменена от векове.

5.2. Специфична характеристика на продукта

Бутът и плешката „Presunto de Barrancos“ /„Paleta de Barrancos“ се получават след процес на естествено зреене в микроклиматичните условия на община Баранкош. Под въздействието на високите летни температури бутовете и плешките започват постепенно да отделят влага, при което олеиновата киселина се просмуква в мускулните влакна и придава на цялото парче месо специфичен аромат, характеристики и вкусове, като мазнина и структура на тлъстината, крехкост и подчертан мирис.

Продуктите се произвеждат единствено от свине алентежанска порода, чиито генетични особености способстват за проникването на тлъстината между мускулните снопове, като това на свой ред предизвиква характерното прошарване на месото с жилки.

Вкусът е мек и деликатен, леко солен, понякога с леко пикантни нотки. Месото е изключително крехко и сочно, ароматно, с леко влакнеста структура, много меко. Сланината е лъскава, розово-бяла, ароматна, с приятен вкус. Консистенцията е различна в зависимост от режима на хранене на животните и количеството погълнати жълъди.

5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

Свинете алентежанска природа безусловно използват най-добре питателните богатства на дъбовата гора и най-ефикасно ги преработват в месо. Идеалното усвояване на природните ресурси, съчетано с характерната за тази порода обмяна на веществата, е предпоставка за получаването на единствена по рода си суровина, тясно обвързана със специфичните географски условия, която е основна съставка за производството на бутове и плешки „Presunto de Barrancos“ /„Paleta de Barrancos“.

Определеният за производството на суровината географски район съвпада с общините, в които преобладават дъбовите гори (montado) от корков и каменен дъб, които на свой ред предопределят разпространението на стадата свине алентежанска порода.

Месото на животните, които се отглеждат при режим на горско хранене (montanheira), специално се подбират за производството на такива бутове и плешки и се отглеждат в контролирани условия от самото си раждане, има специални качествени характеристики, свързани с начина на отглеждане и с режима на хранене. Свинете се отглеждат при екстензивен режим на горско хранене, при който жълъдите образуват крехка тлъстина, богата на полиненаситени киселини.

Микроклиматът в определения за производството или приготвянето географски район позволява естествено сушене и зреене на бутовете и плешките, без да е необходимо опушване — тази особеност не се среща в останалите райони на страната, в които се произвеждат бутове и плешки, и придава на продукта характерни свойства, които го отличават от други подобни продукти.

Климатичните условия в географския район за преработване позволяват процесът на преработване да протече по естествен път, бавно и за продължителен период от време, при температури и влажност, при които се получава продукт с характерна консистенция, аромат и вкус, придобил собствена репутация и популярност.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) ОВ L 343, 14.12.2012 г., стр. 1.

(2) ОВ L 93, 31.3.2006 г., стр. 12. Заменен с Регламент (ЕС) № 1151/2012.

(3) Заменен с Регламент (ЕС) № 1151/2012.